Kui ma esmakordselt botaanikas rododendroneid nägin, olin päris pahv. Nii pirakaid põõsaid ei osanud ma kuidagi oodata, sellised,  pea kahe inimese kõrgused. Rodod on väga huvitavad isendid, neis on nii lõunamaist lopsakust kui põhjamaist kargust ja vaoshoitust. Nad on kuidagi võimukad ja ranged, neil on uhke ja väärikas hoiak. Isegi ütleks - kuninglik hoiak, eks seepärast saigi see paik endale nimeks Rododendronite Kuningriik.